С К Р А Ћ Е Н И З А П И С Н И К

Са 13. редовне седнице Општинског већа Општине Борово одржане дана 27.09.2018.г у сали за састанке Општине Борово са почетком у 19,00 часова.

СЕДНИЦИ ПРИСУСТВУЈУ:

1. Срђан Јеремић, маг. оец.
2. Милан Познановић

 3. Данко Николић, дипл правник

 4. Лазар Босић, оец.

 5. Милица Попадић

 6. Душан Латас

 7. Сенка Ромић, стручна првоступница економије-смер трговина

 8. Рајко Лукић, инг. машинства

 9. Жељко Лукић

 10. Звонко Хилл

 11. Зоран Којић

 12. Бранко Перишић, дипл. агроном

 13. Деса Јанков

 14. Милан Ракић

 15. Драгана Бошњак

ОДСУТНИ: Никола Остојић, Сандра Јањић

Остали присутни:

1. Славољуб Лазић, председник Комисије за пољопривреду и процену штете од ЕН,
2. Петар Божуновић, председник Комисије за финансије и буџет,
3. Слободанка Стевановић дипл. правница, прочелница Јединственог управног одјела,
4. Драгана Зечевић, представник Радио Борова,
5. Зоран Баћановић, маг, иур. Општински начелник,
6. Душко Дробић, заменик Општинског начелника,
7. Љиљана Јаковљевић, дипл.оец – директорица ЕКО ДУНАВ – а д.о.о. за комунално господарство Борово

Након што је председник утврдио да седници присуствује 15 већника, отвара 13. редовну седницу те констатује да је једногласно усвојен следећи

**Д Н Е В Н И Р Е Д**

1. Закључак о усвајању записника са 12. редовне седнице Општинског већа Општине Борово.

2. Одлука о усвајању обрачуна буџета Општине Борово за период 01.01.2018.-30.06.2018.

3. Одлука о усвајању Извештаја Општинског начелника за период 01.01.2018.-30.06.2018.

4. Одлука о изменама и допунама Програма изградње објеката и уређаја комуналне инфраструктуре за 2018 год.

 - Одлука о усвајању пречишћеног текста

5. Одлука о изменама и допунама Програма одржавања објеката и уређаја комуналне инфраструктуре за 2018 год.

 - Одлука о усвајању пречишћеног текста

6. Одлука о изменама и допунама Програма општедруштвених делатности за 2018 год.

 - Одлука о усвајању пречишћеног текста

7. Одлука о изменама и допунама Плана јавне набаве за 2018 год.

 - Одлука о усвајању пречишћеног текста

8. Одлука о изменама и допунама буџета Општине Борово за 2018 год.

9. Одлука о изменама и допунама Одлуке о обрачуну и наплати накнаде за развој за финансирање градње комуналних водних грађевина.

 - Одлука о усвајању пречишћеног текста

10. Одлука о изменама и допунама Одлуке о управљању Месним гробљем у Борову.

11. Разно.

1.Закључак о усвајању Записника са 12. редовне седнице Општинског већа.

 Латас Д: Истиче примедбу у записнику са 12. редовне седнице сачињеном на српском језику и ћириличном писму, где у тачки 4. у дискусији већника Данка Николић, дипл.правника погрешно написано „доректор” уместо „директор”, а у образложењу енрегетске обнове ДВ Златокоса грешка је у приказаној вредности новчаних средстава које осигурава Министарство те уместо броја „1.460.000,00 кн” треба да стоји „1.140.000,00 кн”.

 У преосталом делу Записник са 12. редовне седнице у целости је усвојен.

2. Одлука о усвајању обрачуна буџета Општине Борово за период 01.01.2018.-30.06.2018.

 Божуновић П. Као председник Комисије за финансије и буџет извештава да се Комисија састала дана 24.09.2018 год. те разматрало предложене измене и допуне буџета и припадајућих програма, као и извештај о извршењу буџета. Износи став Комисије која је једногласно усвојила предлоге да се извештај као и предложене измене и допуне у наведеном облику и усвоје.

 Јеремић С. Коментарише извршење буџета за првих 6. месеци 2018 год. те сматра да су приходи задовољавајући и да је реално очекивати извршење планираног програма.

 Будући да није било питања, председник констатује да је Одлука донесена једногласно.

3. Одлука о усвајању Извештаја Општинског начелника за период 01.01.2018.-30.06.2018.

 Баћановић З. У додатном појашњењу шестомесечног Извештаја о раду посебно наглашава немогућност извршења Одлуке Општинског већа о преносу оснивачких права над ОШ Борово, што сматра и личним неуспехом, те додаје да се константно воде разговори који не дају резултате.

 Јеремић С. Надовезујући се на образложење начелника додатно упознаје већнике да унаточ чврстом обећању жупана о стављању нашега захтева на дневни ред Скупштине Вуковарско сријемске жупаније, до тога није дошло уз ново образложење да та тачка није довољно добро припремљена те да за сачињавање адекватнога образложења треба од 30-45 дана (припрема материјала за Скупштину). У наставку износи следеће чињенице: да је захтев општина са већинским српским становништвом требао бити на дневном реду Скупштине која се одржавала 19.09., пред само заседање дошло се до информације да овај захтев поновно није на дневном реду, тражено је обнављање захтева, потом су уследили састанци, између осталога и код министрице гдје је заузет став да се ради о политичком питању које морају решити СДСС и ХДЗ и др.

 Председник информирше да ће ЗВО покренути низ активности усмерених ка међународним субјектима у циљу заштите права српске националне мањине те да је већ у четвртак састанак са представницима српских институција како би се предузеле сасвим конкретне мере.

 Сматра да је у Републици Хрватској више него изражена политичка доминација десно оријентираних струја у односу на законодавство.

 Будући да није било додатних питања, председник констатује да је Извештај усвојен једногласно.

4. Одлука о изменама и допунама Програма изградње објеката и уређаја комуналне инфраструктуре за 2018 год.

 Којић З. Поставља питање изградње паркинга код Месног гробља и образложење колико још има да се финансира изградња тзв. црног пута, будући се ова неразврстана цеста гради од када је он члан општинског већа.

 Баћановић З. Везано за изградњу паркинга код Месног гробља појашњава да није постигнут договор са власницима земљишта које се планира откупити, те да је неизвесно у којем року ће се приступити куповини земљишта и изградњи паркинга, а што се тиче изградње цесте појашњава да су прихваћени аплицирани пројекти да су већ дозначена и средства за изградњу (одрживи развој локалне заједнице), да се изградња проводи фазно јер се истој приступило 2013 год. искључиво да не би пропала грађевинска дозвола када је и урађено првих 275 м . Наглашава да је у фази изградње ИИИ деоница од укупно В.

 Николић Д. Поставља питање да ли је могуће изградити паркинг уз ограду гробља да се омогући колико-толико паркирних места (бочно паркирање).

 Баћановић З. Одговара да су трошкови израде пројектне документације за овакав паркинг (уз ограду гробља) готово исти као за изградњу планираног великог паркинга.

- Одлука о усвајању пречишћеног текста

 Председник констатује да је Одлука донесена једногласно, као и пречишћени текст.

5. Одлука о изменама и допунама Програма одржавања објеката и уређаја комуналне инфраструктуре за 2018 год.

 Којић З. Тражи појашњење предложених измена.

 Баћановић З. Појашњава појединачно сваку ставку, посебно наглашавајући да ће се јавна расвета засигурно до окончања буџетског раздобља санирати али у смањеном обиму те да ће се из разлога прихваћања пројекта енергетске обнове ДВ Златокоса Борово и осигураних средстава, извршење буџета кориговати у смислу извршења преузетих обавеза.

- Одлука о усвајању пречишћеног текста

 Председник констатује да је Одлука донесена једногласно као и пречишћени текст.

6. Одлука о изменама и допунама Програма општедруштвених делатности за 2018 год.

- Одлука о усвајању пречишћеног текста

 Којић З. Будући да се предложеном изменом планира смањење средстава на конту суфинансирања прикључака за домаћинства закључује да систем одводње неће бити изграђен до краја године односно да неће бити стављен у функцију .

 Баћановић З. Појашњава да су радови готови на подручју Општине Борово те да у наредном периоду предстоји испитивање мреже и исходовање употребне дозволе. Наглашава да је са прикључењем неизвесно из разлога што није завршена изградња сепаратора, који радови ће најверојатније завршити на пролеће.

 Председник констатује да је Одлука донесена једногласно као и пречишћени текст.

7. Одлука о изменама и допунама Плана јавне набаве за 2018 год.

- Одлука о усвајању пречишћеног текста

 Председник констатује да је Одлука донесена једногласно као и пречишћени текст.

8. Одлука о изменама и допунама буџета Општине Борово за 2018 год.

 Председник констатује да је Одлука донесена једногласно као и пречишћени текст.

9. Одлука о изменама и допунама Одлуке о обрачуну и наплати накнаде за развој за финансирање градње комуналних водних грађевина.

- Одлука о усвајању пречишћеног текста

 Председник констатује да је Одлука донесена једногласно као и пречишћени текст.

10. Одлука о изменама и допунама Одлуке о управљању Месним гробљем у Борову.

 Баћановић З. Појашњава предлог измена који је уследио темељем захтева Српске православне црквене Општине Борово те износи своје мишљење да се сахране не би требале одржавати у нерадне дане и државне празнике што образлаже прековременим радом и додатним исцрпљивањем радника као и додатним трошковима, радници морају бити на располагању буквално 7 дана у недељи и сл.

 Николић Д. Подржава дискусију начелника те сматра да би се сахране суботом требале обављати до 15,00 часова.

 Лукић Р. Изражава супротно мишљење те не подржава достављени предлог Одлуке сматрајући да ће се овом изменом нарушити традиција бдења уз покојну особу, да сами себи (припадници српске заједнице) урушавамо традицију и обичаје. Предлаже да се време и распоред укопа не мењају него да се повећа цена сахрањивања а запослене особе додатно и плате.

 Босић Л. Скреће пажњу на незгодну ситуацију када се на нерадни дан надовезује дан празника.

 Будући да даљњих питања нити предлога није било, председник констатује да је Одлука донесена већином гласова и то 14 ЗА и 1 УЗДРЖАН.

11. Разно.

 Лукић Ж. Предлаже да се све суве врбе на обали Дунава посеку, те уочава да је уз главну прометницу насут камен (банкина) те сматра да то може бити проблем у смислу саобраћајних несрећа и повреда.

 Јанков Д. Најављује БОРОВСКИ ВАШАР који се отвара у недељу у 11,00 часова.

 Баћановић З. Обавештава већнике да се у понедељак објављује конкурс за додјелу стипендија, да је Општину Борово посетио Гдин. Стјепан Сучић са циљем обавештавања о дизању још два спомен обележја на подручју Општине Борово.

 Николић Д. Интересује га када ће профункционисати димњачарска служба.

 Јаковљевић Љ. Упознаје већнике са проведеним активностима те обавезом два запосленика да у комуналном предузећу Чворковац заврше практичну обуку. Сматра да ће се послови чишћења димњака преузети од месеца новембра.

 Будући да даљњих питања, предлога нити примедби није било, те да је дневни ред у целости исцрпљен председник закључује седницу у 20,10 часова.

ЗАПИСНИК ВОДИЛА ПРЕДСЕДНИК ОПШТИНСКОГ

 ВЕЋА

Слободанка Стевановиц,дипл.правница Срђан Јеремиц,маг.оец